**PRIJEDLOG**

Na temelju članka 35. i 90. a. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članka 3. Zakona o plaćama u lokalnoj i područnoj (regionalnoj) samoupravi („Narodne novine“ broj 28/10, 10/23) i članka 31. Statuta Općine Martijanec („Službeni vjesnik Varaždinske županije“ broj 10/13, 24/13, 18/18, 09/20, 14/21, 14/23) **Općinsko vijeće Općine Martijanec, na prijedlog općinskog načelnika,** **na svojoj** **16.** **sjednici** **održanoj dana 31. svibnja 2023. godine donosi**

**ODLUKU**

**o izmjeni Odluke o plaći, o visini naknade i ostalim materijalnim pravima načelnika Općine Martijanec**

**I.**

U Odluci o plaći, o visini naknade i ostalim materijalnim pravima načelnika Općine Martijanec („Službeni vjesnik Općine Martijanec“ 1/23) članak 8. mijenja se i glasi:

„Općinski načelnik koji svoju dužnost obavlja profesionalno ima pravo:

- na naknadu troškova prijevoza na posao i s posla mjesnim prijevozom

- na novčanu paušalnu naknadu za podmirivanje troškova prehrane do visine neoporezivog iznosa sukladno odredbama Pravilnika o porezu na dohodak.

- na potporu za novorođenče, potporu za slučaj smrti člana uže obitelji, potporu zbog invalidnosti radnika, potporu za slučaj smrti radnika do visine neoporezivog iznosa sukladno odredbama Pravilnika o porez na dohodak.“

**II.**

Članak 11. i 12. se brišu.

**III.**

U ostalom dijelu Odluka iz članka 1. ove Odluke ostaje nepromijenjena.

**IV.**

Ova Odluka bit će objavljena u „Službenom vjesniku Općine Martijanec“, a stupa na snagu osmog dana od dana objave.

KLASA: 024-01/23-01/1  
URBROJ: 2186-19-01-23-1  
Martijanec, 31. svibnja 2023. godine

**Predsjednik Općinskog vijeća**

Stjepan Golubić, ing.

**OBRAZLOŽENJE**

**uz prijedlog Odluke**

**o izmjeni Odluke o plaći, visini naknade i ostalim materijalnim pravima načelnika Općine Martijanec**

**I. PRAVNI TEMELJ ZA DONOŠENJE ODLUKE**

Pravi temelj za donošenje Odluke o izmjeni Odluke o plaći, visini naknade i ostalim materijalnim pravima načelnika Općine Martijanec je članak 35. i 90. a. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članak 3. Zakona o plaćama u lokalnoj i područnoj (regionalnoj) samoupravi („Narodne novine“ broj 28/10, 10/23) i članak 31. Statuta Općine Martijanec („Službeni vjesnik Varaždinske županije“ broj 10/13, 24/13, 18/18, 09/20, 14/21, 14/23)

**II. OCJENA STANJA, OSNOVNA PITANJA KOJA SE TREBAJU UREDITI I SVRHA KOJA SE ŽELI POSTIĆI DONOŠENJEM ODLUKE**

Općinsko vijeće Općine Martijanec je na svojoj 15. sjednici održanoj dana 29. ožujka 2023. godine donijelo Odluku o plaći, o visini naknade i ostalim materijalnim pravima načelnika Općine Martijanec. U okviru postupka nadzora zakonitosti općih akata, Ministarstvo pravosuđa i uprave dalo je uputu za uskladbu Odluke sa zakonskom regulativom.

Ovom izmjenom odluke se mijenja članak 8 na način da se briše „te osiguranje od menadžerske odgovornosti“, a briše se članak 11. i članak 12.

Članak 11. je glasio:

„Općinski načelnik ima pravo na otpremninu zbog odlaska u mirovinu, otpremninu zbog prestanka radnog odnosa, otpremninu zbog ozljede na radu ili profesionalne bolesti, do visine neoporezivog iznosa sukladno odredbama Pravilnika o porezu na dohodak te na povećanje osnovice plaće za navršene godine radnog staža.“

Članak 12 je glasio:

**„**Općinski načelnik ima pravo na plaćene edukacije povezane s obnašanjem dužnosti, odnosno u svrhu stjecanja određenih certifikata ili potvrda koji su pretpostavka za obavljanje određenih poslova u Općini Martijanec.“

**III. OCJENA SREDSTAVA POTREBNIH ZA PROVOĐENJE OPĆEG AKTA TE NAČIN KAKO ĆE SE OSIGURATI**

Za provođenje ove Odluke nije potrebno osigurati dodatna sredstva u Proračunu Općine Martijanec.